alexandrainst/scandi-wiki huggingface dataset:
Storskog

Storskog er ein grenseovergang på den norsk-russiske grensa, som ligg i Sør-Varanger kommune. Ved sida av Storskog (300 m.) ligg Sollia Gjestegård. Denne har ein restaurant, Gapahuken, med panoramautsikt til Russland.

Kjelde

Bakgrunnsstoff 
 Sollia-Storskog område  (no) (en) (de)
 Storskog fra plass av Wikimapia

Geografi i Sør-Varanger
Den norsk-russiske riksgrensa
Sverdliljefamilien

Sverdliljefamilien (Iridaceae) er ein familie av fleirårige plantar. Hit høyrer meir enn 2000 artar.

Nokre slekter

Crocus, 90 artar utbreidd frå Middelhavs-Europa til Nordvest-Kina.
Freesia (syn. Anomatheca, Lapeirousia), om lag 56 artar utbreidd frå Kenya til sørlege Afrika.
Gladiolus (inc. Oenostachys, Homoglossum, Anomalesia, Antholyza og Acidanthera),  272 artar utbreidd frå Europa til Iran, Den arabiske halvøya og Afrika.
Iris (ink. Belamcanda), omfattar 260 artar utbreidd frå den tempererte nordlege halvkula til Filippinane.

Kjelder

Bakgrunnsstoff

 
Plantefamiliar
Aspargesordenen
Speed of Life av David Bowie

«Speed of Life» er den første instrumentalen til David Bowie. Han er opningssporet på albumet Low frå 1977. 

«Speed of Life» introduserer Low og i lag med med ein liknande livleg instrumental, «A New Career in a New Town», er han ei bokstøtta for A-sida på albumet. Songen gjev raskt fleire hint om innhaldet på albumet med tung bruk av synthesizerar som både effektar og instrument, med dei tunge trommene til Dennis Davis og overlagde effektar som skapar ein heilt annan miks enn på tidlegare Bowie-album. 

Det var opphavleg planlagt ein tekst for songen, men Bowie gav opp ideen etter fleire forsøk og kom fram til at stykket stod seg best på eiga hand.

Konsertversjonar

 Konsertopptak frå Isolar II-turneen kom ut på Stage (1978) og Welcome to the Blackout (2018). 
 Songen vart òg framført på 2002-turneen, der Bowie spelte heile Low på utvalde konsertar.

Andre utgjevingar
 Han vart gjeven ut som B-sida til singelen «Be My Wife» i juni 1977.
 Songen finst i Sound and Vision-boksen
 Han vart gjeven ut som biletplate i RCA Life Time-settet.

Medverkande

 Produsentar:
 Tony Visconti
 Musikarar:
 David Bowie: ARP synthesizer, Chamberlin
 Carlos Alomar: gitar
 George Murray: bass
 Dennis Davis: trommer
 Roy Young: piano

Andre versjonar
 ST-37 - Only Bowie (1995)
 Insect Surfers - Ziggy Played Surf Guitar (2011)

Kjelder
Denne artikkelen bygger på «Speed of Life» frå ,  den 8. mai 2011. 
 oppgav desse kjeldene: 
Greatorex, Johnathan. "Just a Mortal With Potential." Teenage Wildlife. Nov. 1996. 06 Mar. 2006 <http://www.teenagewildlife.com/Interact/fc/misc/JG/index.html>.
Griffin, R. "Low." Bowie Golden Years. Jan. 2005. 06 Mar. 2006 <http://www.bowiegoldenyears.com/low.html>.
 

David Bowie-songar
Songar frå 1977
Rockeinstrumentalar
Songar skrivne av David Bowie
Songar produserte av David Bowie
Songar produserte av Tony Visconti
What in the World

«What in the World» er ein song av David Bowie frå albumet Low i 1977. Songen vart sidan spelt på fleire turnear, mellom anna 1978-turneen. 

«What in the World» syner noko av låtskrivinga og produksjonsteknikkane til Bowie frå Berlin-tida. Songen er, som andre songar på Low, usamanhengande, med tilsynelatande tilfeldige setningar og frie assosiasjonar i teksten.

Det vert nytta mykje synthesizer og platestudioteknikkar, kraftig påverka av arbeidet med Brian Eno, som han samarbeidde med på albumet. Ein «blipp»-liknande lyd som minnar om lydar frå det seinare Pac-man og Nintendo Entertainment System pulserer gjennom songen, som i lag med ein særs rytmisk gitarsolo, skapar eit rasande tempo. Tony Visconti nyttar òg kraftige effektar på trommene til Dennis Davis. Iggy Pop syng korvokal på songen. Pop-albumet The Idiot vart spelt inn like før Low i same studioet, og var produsert av Bowie med mange av dei same musikarane.

Konsertversjonar
 Eit konsertopptak frå Isolar II-turneen i Philadelphia Spectrum, 28.-29. april 1978, vart gjeven ut på konsertalbumet Stage. For å gjere songen meir tilgjengeleg, vart han gjort over dobbelt så langt. Først vart songen spelt i eit langt rolegare tempo, før han vart repetert i same tempo som på albumet. Eit anna konsertopptak frå den same turneen kom ut på Welcome to the Blackout, gjeve ut i 2018.
 Eit konsertopptak frå 12. september 1983 under Serious Moonlight-turneen kom ut på konsertfilmen med same namn og på konsertalbumet Serious Moonlight (Live '83), som var ein del av plateboksen Loving the Alien (1983–1988) i 2018 og som eit separat album i 2019.

Medverkande
 Produsent:
 Tony Visconti
 Musikarar:
 David Bowie: solovokal
 Carlos Alomar: rytmegitar
 George Murray: bass
 Dennis Davis: trommer
 Ricky Gardiner: sologitar
 Brian Eno: ARP synthesizer, Rimmer E.M.I.
 Iggy Pop: korvokal
 Roy Young: piano, Farfisa

Andre utgjveingar

 Konsertversjonen frå Stage vart gjeven ut som B-sida til singelen «Star» i 1978.
 Den originale albumversjonen vart gjeven ut som B-sida til den amerikanske singelen «Boys Keep Swinging» i april 1979.
 Red Hot Chili Peppers, live i Auckland (14. januar 2013 i Vector Arena)

Andre versjonar

 The Blue Gitarar - Singel
 Gary Jones - Singel

Kjelder

Denne artikkelen bygger på «What in the World» frå ,  den 14. august 2021. 
 oppgav desse kjeldene:

Bakgrunnsstoff
 

David Bowie-songar
Songar frå 1977
Songar skrivne av David Bowie
Songar produserte av David Bowie
Songar produserte av Tony Visconti
Anton Bye

Anton Bye () var ein norsk gullsmed, bankmann og stortingsmann frå Trondheim.

Bye var son til ein smedmeister. Sjølv var han gullsmedsvenn i heimbyen frå 1854 til -83. Sidan var han fram til 1909 kasserar i bank. Han var medlem av bystyret i om lag 20 år, sat i formannskapet 1877-80.

Han var 3. representant på Stortinget frå Trondheim og Levanger perioden 1880-82 og på omframstortinget 1882. 1880-82 var han medlem av næringskomite nr 2, medan han på omframstortinget var med i traktatkomiteen.
  
Bye døydde i Trondheim i 1917.

Kjelder 
 Lindstøl, Tallak:Stortinget og Statsraadet 1814-1914. Kristiania, 1914
 

Stortingsrepresentantar 1880-1882
Stortingsrepresentantar for Trondheim og Levanger
Norske gullsmedar
Norske bankfolk
Folk frå Trondheim
Engelbrekt Bruun

Engelbrekt Christen Bruun () var ein reipslagar og stortingsmann frå Hurdal.

Bruun var son til ein sokneprest. Sjølv vart han utlært til reipslagar, tok sveineprøve i 1859 og meisterprøve to år etter. Frå 1861 til 1897 dreiv han som reipslagar i Bergen, overlet forretninga til ein son. I 1874 starta han saman med ein anna reipslagar Bergens traad- og drevfabrikk.

Bruun var medlem av bystyret i Bergen i tida 1875-83, av formannskapet 1875-78. Etter han let sonen overta reipslagingsverksemda i Bergen, flytta han til ein gard han eigde i Hurdal og budde der livet ut. I Hurdal var han medlem av formannskapet frå 1907.

Bruun var 4. representant frå Bergen på Stortinget 1880-82, medlem av tollkomiteen.

Kjelde 
 Lindstøl, Tallak:Stortinget og Statsraadet 1814-1914. Kristiania, 1914

Stortingsrepresentantar 1880-1882
Folk frå Hurdal
Christian Frederik Berg

Christian Frederik Berg () var ein norsk gardbrukar, handelsmann, lensmann og stortingsmann frå Bjørnør.

Berg var son til ein sokneprest. Sjølv var han frå 1858 gardbrukar og handelsmann på Sør-Kråkøya i Roan sokn i Bjørnør prestegjeld i Sør-Trøndelag frå 1858. Dessutan var han postopnar og dampskipsekspeditør. Han var bankkasserar frå 1864. Frå 1882 var han lensmann i heradet.

Berg var medlem av heradsstyret i Bjørnør 1866-87, ordførar fram til 1882. Han var forlikskommissær frå 1865 og formann i dei to matrikuleringskommisjonane for Bjørnør, 1864-69. Elles var han medlem av sildelovskommisjonen 1887-89 og kommisjonen om brannkasse 1897.

Berg var 3. varamann til Stortinget 1871-73 frå Søndre Trondhjems amt. Han møtte då frå 20. mai 1873. Fast representant frå same amtet 1874-76 og 1880-82. Den første perioden var han medlem av næringskomite nr 2, i den siste av næringskomite nr 1. Berg var ein moderat høgremann.

Han døydde i Kristiania i 1908.

Kjelder 
 Lindstøl, Tallak:Stortinget og Statsraadet 1814-1914. Kristiania, 1914
 Støten, Knut (1966). «Partifordelingen på stortingene 1876–85». Historisk tidsskrift. 45 (1): s. 52.

Stortingsrepresentantar 1871-1873
Stortingsrepresentantar 1874-1876
Stortingsrepresentantar 1880-1882
Stortingsrepresentantar for Sør-Trøndelag
Norske gardbrukarar
Norske forretningsfolk
Postfolk
Folk frå Roan
Wilhelm Børresen

Wilhelm Ludvig Børresen () var ein norsk kontorist, lensmann og stortingsmann frå Trondheim. Han representerte Venstre.

Børresen var son til ein portnar ved tukthuset i Trondheim. Sjølv var han åra 1873-77 tilsett hos ein kjøpmann i byen. Frå 1877 til -80 arbeidde han på sorenskrivarkontoret for Nordmøre, deretter sju år på amtskontoret i Molde. Tida 1887-90 var han fullmektig same staden, til han 1890 vart lensmann i Vestnes. Samstundes var han gardbrukar og kasserar for Reknes hospital sitt fond. Han var styreformann i Molde håndverkeres sparebank, og sidan med i styret for Vestnes Sparebank.

Børresen representerte Romsdals amt på Stortinget 1892-1900 og 1903-06. Heile tida var han medlem av protokollkomiteen.

Kjelder 
 Lindstøl, Tallak: Stortinget og Statsraadet 1814-1914. Kristiania, 1914

Stortingsrepresentantar 1892-1894
Stortingsrepresentantar 1895-1897
Stortingsrepresentantar 1898-1900
Stortingsrepresentantar 1904-1906
Folk frå Trondheim
Hans Bøen

Hans Theodor Hansen Bøen () var ein norsk gardbrukar og stortingsmann frå Idd i Østfold. Frå 1892 til han døydde i 1918 representerte han partiet Venstre på Stortinget i til saman fem treårsbolkar.

Bøen var son til ein gardbrukar på Prestbakke i Enningdalen. Han tok sjølv over farsgarden Bøen i 1872. I mange år var han medlem av heradsstyret i Idd, også som ordførar. Tida 1899-1904 var han medlem av tilsynskommisjonen for Smaalensbanen.

Hans Bøen representerte Smaalenenes amt på Stortinget 1892-94 og 1900-03, og krinsen Idd og Marker periodane 1906-09 og 1913-15. På alle tingsamlingane var han medlem av kyrkjekomiteen, elles var han 1901-03 og 1913 medlem av valkomiteen, og i 1907-09 og 1913 av Lagtinget.

Bøen døydde brått i Kristiania, få timar etter han hadde halde innlegg i Lagtinget. I si melding av dødsfallet skreiv avisa Den 17de Mai at «Bøen vann seg vyrdnad og mange vener med sitt venesæle lag og si smaalaatne framferd. Han var ikkje av dei som tala mykje. Likevel var han ein god talsmann for dei sakene som laag han paa hjarta. Han var ein sterkt norsklyndt mann, likesom han og interesserte seg for kyrkjelege og religiøse spursmaal i det heile.

Kjelder
Lindstøl, Tallak: Stortinget og Statsraadet 1814-1914. Kristiania, 1914

Notar

Norske gardbrukarar
Stortingsrepresentantar 1892-1894
Stortingsrepresentantar 1901-1903
Stortingsrepresentantar 1907-1909
Stortingsrepresentantar 1913-1915
Stortingsrepresentantar 1916-1918
Stortingsrepresentantar frå Venstre
Stortingsrepresentantar for Smaalenenes amt
Lokalpolitikarar i Idd
Folk frå Halden
RS «Simrad»

RS 116 «Simrad»var ei redningsskøyte bygd for Redningsselskapet, men som ikkje vart sett i drift. Ho vart kontrahert ved Ulstein Forsyningstjeneste AS i Ulsteinvik. Målet var å få eit hurtiggåande fartøy som kunne assistere fritidsfloten kring Oslofjorden. Det var meiniga at redningsskøyta, som vart bygd i aluminium, skulle få ein fart på 35 knop. Det synte seg at det ferdige fartøyet vart mykje tyngre enn medrekna. Toppfarten vart berre 25 knop. Redningsselskapet såg ikkje å kunne overta «Simrad», som vart utlagd for sal. 

Redningsselskapet unngjekk å tape pengar på RS «Simrad».

Kjelder 
 Bjørn Foss: Fra seil til vannjet. Historien om redningsskøytene Norsk Maritimt Forlag 2002

Simrad
Walden Pond

Walden Pond er namnet på ei 31 meter djup tjørn i Massachusetts i USA. Tjørna er forma i ei jettegryte, og er 250 000 kvadratmeter stor. Jettegryta vart forma då isen drog seg attende etter siste istid om lag 12 000 år sidan.

Diktar-filosofen Henry David Thoreau budde to år attmed Walden Pond, frå 1845. Etter dette skreiv han hovudverket sitt: Walden. Etter dette vart staden vidkjent, og er reservat i dag. Tjørna og området ikring er i dag under press, men verna av sterke interesser. 

Walden Puddle i teikneserien Doonesbury er kalla opp etter Walden Pond.

Massachusetts
Innsjøar i USA.
A New Career in a New Town

«A New Career in a New Town» er eit instrumentalt stykke av David Bowie frå albumet Low frå 1977.  

Stykket som er utan tekst er likevel sjølvbiografisk, som mange av dei andre songane på albumet. Tittelen «A New Career in a New Town» syner til at Bowie nyleg hadde flytta frå USA til Europa. Trass i den fjerne tonen, representerer det livlege stykket likevel ein slags optimisme over å ha start på nytt. 

Songen tener som eit bindeledd mellom A-sida på Low, som startar med ein liknande livleg instrumental, «Speed of Life». Det vert nytta mykje synthesizer og teknikkar av Brian Eno på songen. Heilt framme i stykke er munnspelet til Bowie, som ein kan høyre gjennom heile songen, og som gjev ein kontrast mellom den akustiske reinleiken til instrumentet og det særs elektrifiserte bandet. Sjølv trommene til Dennis Davis var kraftig handsama på songen.

Konsertversjonar
Det finst ingen offisielle konsertopptak av songen, men han vart ofte spelt under Reality Tour i 2003.

Andre utgjevingar
 Han vart gjeven ut som B-sida til singelen «Sound and Vision» i februar 1977.
 Han vart gjeven ut som biletplate i RCA Life Time og Fashions Picture Disc Set

Andre versjonar
 Don't Analyze - Loving the Alien: Athens Georgia Salutes David Bowie (1998)
 Joakim & the Disco - Life Beyond Mars: Bowie Covered (2008)

David Bowie-songar
Songar frå 1977
Rockeinstrumentalar
Ricky Gardiner

Ricky Gardiner () er ein skotsk gitarist og låtskrivar. 

Han har spelt i sitt eige band, Beggars Opera, og med David Bowie og Iggy Pop. For Bowie spelte han sologitar på albumet Low i 1977. Han arbeidde med Pop på Lust for Life same året. Albumet inkluderte «The Passenger», som vert rekna som ein av dei beste songane til Iggy Pop. Gardiner skreiv musikken for denne songen. Bowie-biografen David Buckley skildra songen som «besett med ein av dei beste gitarriffa gjennom tidenen».

Sidan 1970-åra har Gardiner spelt og skrive songar innan mange stilartar, mellom anna ambient, klassisk musikk og rock and roll.

Kjelder
Denne artikkelen bygger på «Ricky Gardiner» frå ,  den 8. mai 2011. 
 oppgav desse kjeldene:

Bakgrunnsstoff
Intervju med Gardiner 
Heimeside

Skotske gitaristar
Folk frå Edinburgh
Stereo Mike

Mikhális Éxarkhos, kjend som Stereo Mike () er ein gresk songar. Saman med Loúkas Jórkas representerte han Hellas i Eurovision Song Contest 2011, og vann i den fyrste semifinalen og enda på sjuandeplass i finalen.

Greske songarar
Greske Eurovision Song Contest-deltakarar
Folk frå Pireus
Eurovision Song Contest 2011-deltakarar
Periferieininga Sporadane

Periferieininga Sporadane (gresk Περιφερειακή Ενότητα Σποράδων, Periferiakí enótita Sporádon) er ei av dei fem periferieiningane i periferien Thessalía. Ho vart oppretta ved den administrative reforma i 2010, og var tidlegare ein del av prefekturet Magnisía.

Periferieininga er sett saman av øyane og kommunane (nummer på kartet)
Skiáthos (7)
Skópelos (8)
Alónnisos (3)

Øya Skýros, som òg blir rekna til øygruppa Dei nordlege Sporadane, er ikkje med i periferieininga Sporadane, men er ein kommune i periferieininga Évvia i periferien Sentral-Hellas.

Byar og tettstader
Dei største byane og tettstadene i periferieininga er:

Referansar 

 
Sporadane
Sporadane
Sporadane

Sporadane (gresk Σποράδες, Sporádes) er ei nemning som er og har vore brukt om ulike øygrupper i Egearhavet langs austkysten av Hellas.

Frå gamalt av var nemninga Sporadane brukt om alle øyane i Egearhavet utanom Kykladane. Dei har gjennom tidene vore delt inn i mange, til dels overlappande undergrupper.
 Dei trakiske Sporadane har vore brukt om Gökçeada (Ímvros), Samothráki, Thásos, Límnos, Ájos Evstrátios
 Dei thessaliske Sporadane vart brukt om øygruppa som i dag blir kalla Dei nordlege Sporadane eller ofte berre Sporadane
 Dei vestlege Sporadane har vore bruk omt Ýdra, Spétses og andre øyar som i dag blir rekna til dei saroniske øyane
 Dei sørlege Sporadane har vore brukt som nemning for det som i dag er Dodekanesane, men stundom har òg andre øyar aust i Egearhavet vorte tekne med.
 Dei austlege Sporadane har vore brukt om alle øyane langs kysten av Vesleasia utanom Dodekanesane

Etter den administrative reforma i Hellas inngår frå 2011 dei tre øyane Skiáthos, Skópelos og Alónnisos i den nye periferieininga Sporadane.

Sporadane
 
Sporadane
The Secret Life of Arabia

«The Secret Life of Arabia» er ein song skriven av David Bowie, Brian Eno og Carlos Alomar i 1977 for albumet "Heroes". Det var den siste songen på albumet etter instrumentalen «Neuköln». Som songen til Bowie frå 1971, «Life on Mars?», omhandla songen ei verd der film og røyndom vert blanda. 

NME-redaktørane Roy Carr og Charles Shaar Murray skildra songen «som å sjå 'The Sheik' på syre og le roleg for seg sjølv. Vokalen til Bowie er oppriktig morsom». Forfattar Nicholas Pegg rekna songen som ein «urettvis oversett» song, og nemnde dei ekstreme ytterpunkta frå bass til falsett i vokalen til Bowie. For biografen David Buckley øydela «The Secret Life of Arabia» den dramatiske effekten på albumet, men meinte at det var ein flott song. Han meinte at den siste tonen på «Neuköln» burde ha vore den siste lyden på albumet.

Andre utgjevingar

 Han finst på The Best of 1974/1979-samlinga frå 1998.

Andre versjonar

 Nina Hagen – konsertopptak frå NunSexMonkRock-turneen.
 Billy Mackenzie – på British Electric Foundation-albumet Music of Quality and Distinction Volume One (1982) og på David Bowie Songbook.

Kjelder
Denne artikkelen bygger på «The Secret Life of Arabia» frå ,  den 9. mai 2011. 
 oppgav desse kjeldene:

David Bowie-songar
Songar frå 1977
Det afghanske flagget

Det afghanske flagget er, etter at Taliban kapra makta i 2021, eit kvitt flagg med den muslimske truvedkjenninga. Førebels har korkje nokre land eller dei sameinte nasjonane godkjent det noverande flagget. Det er trikoloren i svart, grønt og raudt med riksvåpenet plassert i midten som enno gjeld. Flagget blei godkjend av interimregjeringa i Afghanistan og innført 26. januar 2002. Det er i hovudsak likt flagget som blei nytta under kongedømet frå 1930 til 1973, med den skilnaden at den muslimske truvedkjenninga er lagt til i riksvåpenet. Flagget er kjend i to variantar, med riksvåpenet i kvit eller gul farge. Storleikstilhøvet 1:2 ser ut til å gjelda.

Historiske flagg 

Gjennom tidene har det afghanske flagget hatt ei rekkje ulike utformingar. Fargane raudt, svart, grønt og kvitt har gått igjen, med ulike former for kongevåpen. I 1929 blei den svart botnfargen endra til ein trikolor. Frå 1974 blei dei tre loddrette stripene vend vassrett og den grøne stripa utvida. I oktober 1978 blei eit helt nytt raudt flagg innført som spegla det nye kommunistiske styret. Tre vassrette striper blei gjeninnførte i april 1980, med eit nytt segl. I april 1992, etter at det sovjetstøtta regimet fall, blei seglet erstatta av den muslimske truvedkjenninga. Eit våpen med truvedkjenninga blei ført frå desember 1992 til september 1996. Frå 1996 til 2001, under det islamistiske talibanstyret, var flagget heilt kvitt med den muslimske truvedkjenninga i svart. I 2001 blei eit vassrettstripa flagg gjeninnført, og i 2002 blei det erstatta av ein ny trikolor.

Kjelder

Denne artikkelen bygger på «Afghanistans flagg» frå ,  den 9. mai 2011.  
Denne artikkelen bygger på «Flag of Afghanistan» frå ,  den 9. mai 2011.  

Flagg
Afghanistan
Stefan Raab

Stefan Konrad Raab () er ein tysk komikar og programleiar. Han representerte Tyskland i Eurovision Song Contest 2000 og kom på femteplass. Han var også programleiar for Eurovision Song Contest 2011 i 
Düsseldorf, saman med Anke Engelke og Judith Rakers.

Folk frå Köln
Tyske Eurovision Song Contest-deltakarar
Tyske programleiarar
Tyske komikarar
Eurovision Song Contest-programleiarar
Bundesvision Song Contest-programleiarar
Eurovision Song Contest 2000-deltakarar
Eurovision Song Contest 2011
Tyske Eurovision Song Contest-låtskrivarar
Eurovision Song Contest 1998-låtskrivarar
Adrian Belew

Adrian Belew () er ein amerikansk gitarist, songar, låtskrivar, multi-instrumentalist og plateprodusent. Han er kanskje mest kjend som medlem i progrockgruppa King Crimson (som han har vore medlem av sidan 1981) og for den uvanlege impresjonistiske måten å spele gitar på. 

Han er vidt rekna som ein «særs allsidig musikar», Belew har gjeve ut nesten tjue soloalbum for Island Records og Atlantic Records som blandar Beatles-inspirert pop-rock med meir eksperimentell musikk. Singelen hans «Beat Box Guitar» vart nominert til ein Grammy for beste rockeinstrumental. I tillegg til å ha vore medlem av King Crimson, har han òg spelt i det meir popaktige bandet The Bears og fronta sitt eige band, Gaga, seint i 1970-åra og tidleg i 1980-åra. Han har arbeidd mykje som studiomusikar og turnert med mange artistar, mellom andre Talking Heads, David Bowie, Caifanes, Santa Sabina, Frank Zappa og Nine Inch Nails.

Belew har i nyare tid designa instrument, og har samarbeidd med Parker Guitars til å designe sin eigen Parker Fly signaturgitar.

Diskografi

Lone Rhino (1982)
Twang Bar King (1983)
Desire Caught By the Tail (1986)
Mr. Music Head (1989)
Young Lions (1990)
Desire of the Rhino King (1991) - samling av dei tre første albuma
Inner Revolution (1992)
The Acoustic Adrian Belew (1993)
Here (1994)
The Guitar as Orchestra: Experimental Guitar Series, Vol. 1 (1995)
Op Zop Too Wah (1996)
Belew Prints: The Acoustic Adrian Belew, Vol. 2 (1998)
Salad Days (1999)
Coming Attractions (2000)
Raven Songs 101 (2004, med Kevin Max)
Side One (2005)
Side Two (2005)
Side Three (2006)
Side Four (2007)
e (2009)
Live Overseas (2009)

som Clay & Belew:

A Cup Of Coffee And A Slice of Time (2009)

Kjelder
Denne artikkelen bygger på «Adrian Belew» frå ,  den 9. mai 2011. 
 oppgav desse kjeldene:

Bakgrunnsstoff
Adrian Belew - offisiell side

Sologitaristar
USA-amerikanske gitaristar
King Crimson-medlemmar
Folk frå Kentucky